L 71/12
FI
Euroopan unionin virallinen lehti
9.3.2023
(4)
Euroopan parlamentin ja neuvoston asetukseen (EY) N:o 853/2004 (4) äskettäin tehdyn muutoksen (5) myötä pitkälle jalostettuihin tuotteisiin kuuluvat myös rasvajohdannaiset ja Euroopan parlamentin ja neuvoston asetuksen (EY) N:o 1334/2008 (6) mukaisesti hyväksytyt elintarvikearomit edellyttäen, että niille on tehty käsittelyt, joilla suljetaan pois kansanterveydelle tai eläinten terveydelle aiheutuvat riskit.
Täytäntöönpanoasetusta (EU) 2021/405 olisi muutettava, jotta se olisi yhdenmukainen tämän muutoksen kanssa.
(5)
Azerbaidžan on toimittanut mätiä, maitia ja kaviaaria koskevan valvontasuunnitelman.
Kyseinen suunnitelma tarjoaa riittävät takeet, ja se olisi näin ollen hyväksyttävä.
(6)
Libanon on toimittanut hunajaa koskevan valvontasuunnitelman.
Kyseinen suunnitelma tarjoaa riittävät takeet, ja se olisi näin ollen hyväksyttävä.
(7)
Mansaari luetellaan täytäntöönpanoasetuksen (EU) 2021/405 liitteessä -I olevassa taulukossa sen unioniin suuntautuvan lampaan- ja vuohenlihan viennin osalta.
Mansaari on kuitenkin ilmoittanut komissiolle, ettei se ole enää kiinnostunut viemään vuohenlihaa unioniin.
Sen vuoksi kyseisessä täytäntöönpanoasetuksen (EU) 2021/405 liitteessä -I olevassa taulukossa oleva Mansaarta lampaan- ja vuohenlihan osalta koskeva merkintä olisi rajattava koskemaan vain lampaanlihaa.
(8)
Japani luetellaan täytäntöönpanoasetuksen (EU) 2021/405 liitteessä -I olevassa taulukossa sen unioniin suuntautuvan sianlihan viennin osalta.
Japani on kuitenkin ilmoittanut komissiolle, ettei se ole enää kiinnostunut toimittamaan sianlihaa koskevaa valvontasuunnitelmaa vaan aikoo käyttää ainoastaan sianlihaa, joka on peräisin joko jäsenvaltioista tai sellaisista kolmansista maista, joista tällaisten tuotteiden tulo unioniin on sallittua.
Näin ollen täytäntöönpanoasetuksen (EU) 2021/405 liitteessä -I olevaa Japania sianlihan osalta koskevaa merkintää olisi mukautettava vastaavasti.
(9)
Yhdistynyt kuningaskunta luetellaan täytäntöönpanoasetuksen (EU) 2021/405 liitteessä -I olevassa taulukossa sen unioniin suuntautuvan kaninlihan viennin osalta.
Yhdistynyt kuningaskunta on kuitenkin ilmoittanut komissiolle, ettei se ole enää kiinnostunut toimittamaan kaninlihaa koskevaa valvontasuunnitelmaa vaan aikoo käyttää ainoastaan kaninlihaa, joka on peräisin joko jäsenvaltioista tai sellaisista kolmansista maista, joista tällaisten tuotteiden tulo unioniin on sallittua.
Näin ollen täytäntöönpanoasetuksen (EU) 2021/405 liitteessä -I olevaa Yhdistynyttä kuningaskuntaa kaninlihan osalta koskevaa merkintää olisi mukautettava vastaavasti.
(10)
Thaimaa ei ole toimittanut komissiolle maitoa koskevaa valvontasuunnitelmaa.
Thaimaa on kuitenkin antanut takeet siitä, että se käyttää ainoastaan maitoa, joka on peräisin joko jäsenvaltioista tai sellaisista kolmansista maista, joista maidon tulo unioniin on sallittua.
Se on myös ilmoittanut komissiolle, että tällainen unioniin vietävä maito ei rajoitu jalostettuja maitotuotteita sisältäviin yhdistelmätuotteisiin.
Näin ollen täytäntöönpanoasetuksen (EU) 2021/405 liitteessä -I olevaa Thaimaata maidon osalta koskevaa merkintää olisi mukautettava vastaavasti.
(11)
Yhdysvallat on toimittanut valvontasuunnitelman, joka sisältää kuivatut tai suolatut rakot ja suolet.
Kyseinen suunnitelma tarjoaa riittävät takeet, ja se olisi näin ollen hyväksyttävä.
(12)
Ruanda luetellaan tällä hetkellä täytäntöönpanoasetuksen (EU) 2021/405 liitteessä -I olevassa taulukossa hunajan ja Kolumbia ja Syyria kuivattujen tai suolattujen rakkojen ja suolien osalta.
Koska kyseiset kolmannet maat eivät ole toimittaneet komissiolle kyseisiä tuotteita koskevia suunnitelmia, nämä merkinnät olisi poistettava kyseisessä liitteessä olevasta taulukosta.
(13)
Moldova toimitti munivien kanojen parvissa esiintyvän salmonellan valvontaohjelman, jotta A-luokan munien tulo unioniin sallittaisiin täytäntöönpanoasetuksen (EU) 2021/405 7 artiklan mukaisesti.
Komissio on arvioinut kyseisen valvontaohjelman ja todennut sen riittäväksi.
Komission huhtikuussa 2022 suorittamassa tarkastuksessa (7) varmistettiin Euroopan parlamentin ja neuvoston asetuksen (EY) N:o 2160/2003 (8) 10 artiklan 6 kohdan mukaisesti, että salmonellan valvontaa koskevia vaatimuksia noudatetaan.
Sen vuoksi A-luokan munien tulo unioniin olisi sallittava Moldovasta.
(4) Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).
(5) Komission delegoitu asetus (EU) 2022/2258, annettu 9 päivänä syyskuuta 2022, eläinperäisiä elintarvikkeita koskevista erityisistä hygieniavaatimuksista annetun Euroopan parlamentin ja neuvoston asetuksen (EY) N:o 853/2004 liitteen III muuttamisesta ja oikaisemisesta kalastustuotteiden, munien ja tiettyjen pitkälle jalostettujen tuotteiden osalta sekä komission delegoidun asetuksen (EU) 2019/624 muuttamisesta tiettyjen simpukoiden osalta (EUVL L 299, 18.11.2022, s. 5).
(6) Euroopan parlamentin ja neuvoston asetus (EY) N:o 1334/2008, annettu 16 päivänä joulukuuta 2008, elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta (EUVL L 354, 31.12.2008, s. 34).
(7) DG(SANTE)2021–7268 – loppuraportti saatavilla osoitteessa https://ec.europa.eu/food/audits-analysis/audit-report/details/4533 (8) Euroopan parlamentin ja neuvoston asetus (EY) N:o 2160/2003, annettu 17 päivänä marraskuuta 2003, salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta (EUVL L 325, 12.12.2003, s. 1).